# 4a etapa del Tour de França de 2012

La 4a etapa del Tour de França de 2012 es disputà el dimecres 4 de juliol de 2012 sobre un recorregut de 214,5 km entre les viles d'Abbeville i Rouen.
El vencedor de l'etapa fou André Greipel (Lotto-Belisol), que s'imposà a l'esprint a Alessandro Petacchi (Lampre-ISD) i Tom Veelers (Vacansoleil-DCM). Una caiguda a manca de poc menys de 3 km ha provocà la caiguda d'un bon nombre de ciclistes, entre ells Mark Cavendish (Team Sky), i el fraccionament del grup principal, tot i que en ser la caiguda dins els darrers 3 no es tingué en compte el temps perdut en la classificació. No es produí cap canvi en les classificacions.

## Perfil de l'etapa

Etapa que, sortint d'Abbeville, al departament del Somme, va a buscar la costa atlàntica per seguir-la fins a l'altura de Fécamp, on la cursa gira cap al sud, a l'interior, per arribar a Rouen, al departament del Sena Marítim. Durant el recorregut els ciclistes han de superar quatre petites cotes de quarta categoria, als km 38, 69, 74 i 143. L'esprint intermedi es troba a Fécamp, km 140.

## Desenvolupament de l'etapa

Durant els primers quilòmetres de l'etapa es formà una escapada integrada per tres ciclistes, els francesos David Moncoutié (Cofidis) i Anthony Delaplace (Saur-Sojasun) i el japonès Yukiya Arashiro (Team Europcar). La màxima diferència que aconseguiren fou d'uns vuit minuts i mig. Durant l'escapada Moncoutié i Delaplace es repartiren les quatre cotes de quarta categoria, mentre Arashiro fou el primer a passar per l'esprint intermedi de Fécamp. Mark Cavendish (Team Sky) fou el primer del gran grup a passar per l'esprint, seguit de Matthew Goss (Orica-GreenEDGE). La pluja va afectar la cursa a manca de 50 km, just abans de la primera caiguda del dia que afectà, entre d'altres, Jonathan Cantwell (Team Saxo-Tinkoff) i Vincenzo Nibali (Liquigas-Cannondale).
Les diferències es van anar reduint a mesura avançava l'etapa, sent finalment neutralitzats a manca de 3,5 km. Poc després, i ja dins els darrers 3 quilòmetres, es va produir una nova caiguda que afectà a un bon nombre de ciclistes, entre ells Cavendish, Bernhard Eisel (Team Sky), Robert Hunter i Tyler Farrar (Garmin-Sharp). Aquesta caiguda també provocà el fraccionament del grup principal, però no tingué conseqüències en la classificació general en ser la caiguda dins els darrers 3 km. La victòria se la disputaren a l'esprint André Greipel Lotto-Belisol), Alessandro Petacchi (Lampre-ISD), Tom Veelers (Argos-Shimano) i Matthew Goss (Orica-GreenEDGE), sent Greipel el més ràpid i aconseguint d'aquesta manera la seva segona victòria al Tour de França, després de l'aconseguida en la 10a etapa de l'edició del 2011. L'etapa no suposà cap canvi en les classificacions.

## Esprints

| Esprint intermedi d'Fécamp (km 149) Primer Yukiya Arashiro (JPN)20 pts Segon Anthony Delaplace (FRA)17 pts Tercer David Moncoutié (FRA)15 pts Quart Mark Cavendish (GBR)13 pts Cinquè Matthew Goss (AUS)11 pts Sisè Mark Renshaw (AUS)10 pts Setè Peter Sagan (SVK)9 pts Vuitè Alessandro Petacchi (ITA)8 pts Novè Kenny van Hummel (NED)7 pts Desè Iauhèn Hutaròvitx (BLR)6 pts Onzè Marcus Burghardt (GER)5 pts Dotzè Aliaksandr Kuchynski (BLR)4 pts Tretzè Brett Lancaster (AUS)3 pts Catorzè Daryl Impey (RSA)2 pts Quinzè Matthieu Ladagnous (FRA)1 pt | Esprint final de Rouen (km 214,5) Primer André Greipel (GER)45 pts Segon Alessandro Petacchi (ITA)35 pts Tercer Tom Veelers (NED)30 pts Quart Matthew Goss (AUS)26 pts Cinquè Peter Sagan (SVK)22 pts Sisè Jonathan Cantwell (AUS)20 pts Setè Daryl Impey (RSA)18 pts Vuitè Kris Boeckmans (BEL)16 pts Novè Edvald Boasson Hagen (NOR)14 pts Desè Rubén Pérez Moreno (ESP)12 pts Onzè Gregory Henderson (NZL)10 pts Dotzè Jürgen Roelandts (BEL)8 pts Tretzè Dmitri Fofónov (KAZ)6 pts Catorzè Peter Velits (SVK)4 pts Quinzè Rémy di Grégorio (FRA)2 pts |

## Cotes

| 1. Cota de Mont Huon. 97m. 4a categoria (km 38,0) (2,1 km al 4,1%) Primer David Moncoutié (FRA)1 pt | 2. Cota de Dieppe. 82m. 4a categoria (km 69,0) (1,8 km al 3,9%) Primer Anthony Delaplace (FRA)1 pt |
| 3. Cota de Pourville-sur-Mer. 97m. 4a categoria (km 74,0) (1,9 km al 4,4%) Primer David Moncoutié (FRA)1 pt | 4. Cota de Toussaint. 105m. 4a categoria (km 143,0) (1,9 km al 4,5%) Primer Anthony Delaplace (FRA)1 pt |

## Classificació de l'etapa

| | Ciclista | Equip | Temps |
| 1 | André Greipel (GER) | Lotto-Belisol | 5h 18' 32" |
| 2 | Alessandro Petacchi (ITA) | Lampre-ISD | m. t. |
| 3 | Tom Veelers (NED) | Argos-Shimano | m. t. |
| 4 | Matthew Goss (AUS) | Orica-GreenEDGE | m. t. |
| 5 | Peter Sagan (SVK) | Liquigas-Cannondale | m. t. |
| 6 | Jonathan Cantwell (AUS) | Team Saxo-Tinkoff | m. t. |
| 7 | Daryl Impey (RSA) | Orica-GreenEDGE | m. t. |
| 8 | Kris Boeckmans (BEL) | Vacansoleil-DCM | m. t. |
| 9 | Edvald Boasson Hagen (NOR) | Team Sky | m. t. |
| 10 | Rubén Pérez Moreno (ESP) | Euskaltel–Euskadi | m. t. |

## Classificació general

| | Ciclista | Equip | Temps |
| 1 | Fabian Cancellara (SUI) | RadioShack-Nissan | 20h 04' 02" |
| 2 | Bradley Wiggins (GBR) | Team Sky | + 7" |
| 3 | Sylvain Chavanel (FRA) | Omega Pharma-Quick Step | + 7" |
| 4 | Tejay van Garderen (USA) | BMC Racing Team | + 10" |
| 5 | Edvald Boasson Hagen (NOR) | Team Sky | + 11" |
| 6 | Denís Ménxov (RUS) | Team Katusha | + 13" |
| 7 | Cadel Evans (AUS) | BMC Racing Team | + 17" |
| 8 | Vincenzo Nibali (ITA) | Liquigas-Cannondale | + 18" |
| 9 | Ryder Hesjedal (CAN) | Garmin-Sharp | + 18" |
| 10 | Andreas Klöden (GER) | RadioShack-Nissan | + 19" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 147 pts 2n  Matthew Harley Goss (AUS) Orica-GreenEDGE 92 pts 3r  André Greipel (GER) Lotto-Belisol 87 pts | Classificació de la muntanya Ciclista Equip Punts 1r  Michael Mørkøv (DEN) Team Saxo-Tinkoff 9 pts 2n  Ivan Basso (ITA) Liquigas-Cannondale 2 pts 3r  Peter Sagan (SVK) Liquigas-Cannondale 2 pts |
| Classificació del millor jove Ciclista Equip Temps 1r  Tejay van Garderen (USA) BMC Racing Team 20h 04' 12" 2n  Edvald Boasson Hagen (NOR) Team Sky + 1" 3r  Rein Taaramae (EST) Cofidis + 12" | Classificació per equips Equip Temps 1r Team Sky 60h 12' 40" 2n RadioShack-Nissan + 04 3r BMC Racing Team + 06 |

## Abandonaments

* Maarten Tjallingii (Rabobank ProTeam): no surt per culpa de la caiguda patida el dia abans al km 168.

## Notes i referències

* 1 2 «ÉTAPE 4 - Abbeville Rouen 214.5 km» (en francès). letour.fr. [Consulta: 3 juliol 2012].
* 1 2 Benson, Daniel «Greipel wins Tour de France stage in Rouen». Cycling News. Future Publishing Limited, 04-07-2012 [Consulta: 5 juliol 2012].
* ↑ «L'alemany Greipel, per fi». El Punt-Avui, 04-07-2012. [Consulta: 5 juliol 2012].
* ↑ «Una caiguda de Cavendish altera el final de la quarta etapa del Tour». El Periódico de Catalunya, 04-07-2012. [Consulta: 5 juliol 2012].
* ↑ «Greipel, seguro a todo riesgo» (en castellà). letour.fr, 04-07-2012. [Consulta: 5 juliol 2012].